**Vides konsultatīvās padomes attālinātās**

**videotiešsaistes (VKP) sēdes**

PROTOKOLS

plkst. 15:00

**2021. gada 12.janvāris**

**1**. **Vides konsultatīvās padomes 2020. gada darba pārskats** (Juris Jātnieks un Jana Simanovska); **Galvenās tēmas aizvadītajā gadā, VKP vēstījumi, sagatavotās vēstules un darbs ar medijiem 2020. gadā.**

**2**. **Vides konsultatīvās padomes darbības stiprās puses un priekšlikumi turpmākajam darbam (Vides konsultatīvās padomes organizāciju biedru redzējums - VKP sanāksmju plānošana, VKP pārstāvēto organizāciju iesaistīšanās, u.c. )**

- **Citi jautājumi**

**Sēdi atklāj**: Juris Jātnieks, VKP priekšsēdētājs.

**Sēdi protokolē**: Ilze Trušinska, VKP sekretāre

**Sēdes atklāšana,** Juris Jātnieks, Vides konsultatīvās padomes priekšsēdētājs

1. **Vides konsultatīvās padomes 2020. gada darba pārskats.**

Juris Jātnieks sāka savu prezentācija ar atgādinājumu, ka 2016. gadā VKP tikās ar Valsts prezidentu R. Vējoni, kas iepriekš bija laba tradīcija. Tas, kas VKP atšķiras no daudzām citām padomēm, ka padome darbojas brīvprātīgi, komunicējot diezgan neatkarīgu, profesionālu sabiedrības interesēs balstītu viedokli.

Galvenās VKP funkcijas – sekmēt normatīvo aktu un politikas plānošanas sagatavošanu vides politikas jomā, informēt sabiedrību par aktualitātēm vides jomā, kā arī veicināt vides jautājumu integrēšanu nozaru politikā. Iepriekšējā gadā par ES stratēģijām un pozīcijām, diezgan nācās diskutēt un sniegt atzinumus. Vairāk uzsākts domāt par to, kā informēt sabiedrību par aktualitātēm. Ir bijusi arī laba sadarbība ne tikai ar VARAM, bet ar citām ministrijām.

2020. gadā ir sagatavotas un nosūtītas 23 VKP vēstules, notikušas 12 sanāksmes, vismaz 10 relīzes, ziņas, intervijas.

Galvenās tēmas 2020:

* Par J.Pūces ieceri apvienot Dabas aizsardzības pārvaldi un Vides valsts dienestu (>3 sanāksmēs); Tikšanās ar VARAM ministru;
* Par Kūdras ilgtspējīgas izmantošanas pamatnostādnēm 2020. – 2030. gadam projektu.
* 2 tikšanās ar VVD - Depozīta sistēmas operatora izvēles konkurss VKP vēstule un dalība procesa novērošanā; VVD darbs kontroles un atļauju kvalitātes īstenošanā (12 gadi nelikumību Rēzeknes upē)
* ES atveseļošanās un noturības mehānisma plans – VKP pārstāvība darba grupās, sabiedriskajās apspriešanās (vismaz 3 sanāksmēs),
* “Atkritumu apsaimniekošanas plāns “2021.-2028.gadam”.
* Latvijas pozīcijas ES Stratēģijām “No lauka līdz galdam” un “Bioloģiskās daudzveidības stratēģija” – 3 atzinumi.
* Lielkangaru ceļa IVN un alternatīvu risinājumu priekšlikumi.
* VKP organizāciju iesaiste Vides Politikas Pamatnostādņu tematiskajās darba grupās – vismaz 5 darba gr. sanāksmes.
* Lūšu aizstāvība, jeb “0” limita pamatojums -2 vēstules un sanāksmes
* “Par Rīgas „zaļo vīziju” – 2 tikšanās ar Rīgas domes pārstāvjiem,
* VKP priekšlikumi un redzējums par vides nodokļiem – pieskārāmies vairākkārt, paliek nākamajam gadam.

VKP vērtības 2021. gadā - uzturēt VKP kā demokrātisku platformu, kur balstoties uz vides NVO profesionālu praksi un Latvijas dabas kapitāla vērtībām, brīvprātīgi tiek konsolidētas gan vides nozares, gan arī saistīto nozaru organizāciju pozitīvas iniciatīvas, lai pilnveidotu vides politiku, normatīvos dokumentus un/vai panāktu neatliekamus vidi saudzējošus risinājumus praksē.

Veiksmīgais un paveiktais 2021. gadā:

VKP relīzes un intervijas plašsaziņas līdzekļos – Jana Simanovska, Jānis Brizga, Juris Jātnieks, Jānis Rozītis, u.c. Reaģējot uz VARAM sabiedrisko attiecību “klusēšanu” par VKP gada sākumā, paši informējām par VKP aktualitātēm, piesaistot interesi un rezonansi – par Depozīta sistēmu, par DAP reformu, par lūšu medībām, Biodaudzveidības stratēģiju, u.c. Sekojam lietu virzībai – uzturam VKP prasību pēctecību:

* Priekšlikumus par Latvijas valsts pozīcijām sūtījām arī ES pārstāvniecībai Latvijā. Pozīcijas tika pārstrādātas vairākkārt un uzlabotas. Pieprasītas gala redakcijas;
* DAP reformas virzība, Vides politikas pamatnostādnes izskatījām draft versiju;
* Latvijas Nacionālā Rīcības Programma (2021 – 2027), Kangaru ceļa projekts, u.c.
* Tematiska pārstāvība un profesionāla viedokļa sagatavošana:“mikrosanāksmes”, ko organizēja Jana Simanovska;
* Vides politikas pamatnostādņu izstrādes tematiskās grupas;
* VARAM, FinMin, EM, SM, ZM dalība VKP sanāksmēs.
* Dalība depozīta operatora izvēles procesa uzraudzībā.

VKP aicinājums uzturēt VKP kā demokrātisku platformu, kur balstoties uz vides NVO profesionālu praksi un Latvijas dabas kapitāla vērtībām, brīvprātīgi tiek konsolidētas gan vides nozares, gan arī saistīto nozaru organizāciju pozitīvas iniciatīvas, lai pilnveidotu vides politiku, normatīvos dokumentus un/vai panāktu neatliekamus vidi saudzējošus risinājumus praksē.

1. **Vides konsultatīvās padomes darbības stiprās puses un priekšlikumi turpmākajam darbam (Vides konsultatīvās padomes organizāciju biedru redzējums - VKP sanāksmju plānošana, VKP pārstāvēto organizāciju iesaistīšanās, u.c. )**

Kristīna Veidemane minēja, ka iespējams šajā gadā būs iespējams VKP tikties arī klātienē. Daudziem šis ir tiešām pagrūts laiks, lai arī tīri tehniski pieslēgtos šīm sanāksmēm utt. Un ne visiem ir šī iespēja pieslēgties attālināti. Viens no jautājumiem, kas noteikti būtu akcentējams ir noteikti šī sadarbība ar Rīgas domes pārstāvjiem, kas jau ir aizsākusies. Noteikti svarīgs ir sāls jautājums, un būs jautājumi, kas iepriekš skatīti, aktuāli būs arī šajā gadā.

Svarīgi ir arī dažādie politikas plānošanas dokumenti, kas ir dažādās izstrādes stadijās, kuriem ir sekots līdzi, bet noteikti, kas izies apstiprināšanas posmu, pasekot līdzi mūsu sniegtajiem komentāriem, kas ir iestrādāti.

Jānis Sprūds norādīja, ka klātienes tikšanās varētu mēģināt organizēt aprīlī, kaut vai Dzegužkalnā tiekoties dabā, un turpmāk šādas sanāksmes varētu būt dabā.

Jana Simanovska norādīja, ka VKP kopīgi sniedzot viedoklis ir ar savu “spēku” un “svarīgumu”. Ja kaut kur atsevišķas organizācijas vēršas, tās iespējams arī var ignorēt, bet tajā brīdī, kad VKP vēršas izturas ar lielāku cieņu, piemēram, jautājums attiecībā uz depozīta sistēmu, svarīgi ir šis sadarbības mehānisms un ka esam spējīgi veidot kopēju viedokli.

Lelde Eņģele piebilda, ka VKP vadība ir patiešām labi strādājuši šajā gadā.

Kristīna Veidemane jautāja, vai ir kas zināms par DAP reformu?

Juris Jātnieks atbildēja, ka neesot informācija un visi procesi noklusuši un iespējams ar ministra maiņu, iespējams ir pavisam citas prioritātes.

**Nākamā VKP sēde – VKP vēlēšanas**

VKP attālinātās sēdes vadītājs /Juris Jātnieks

VKP attālinātās sēdes protokoliste /Ilze Trušinska/